title: 2012/487/BUSP: 2012 m. rugpjūčio 10 d. Politinio ir saugumo komiteto sprendimas EUAVSEC-South Sudan/1/2012 dėl Europos Sąjungos aviacijos saugumo BSGP misijos Pietų Sudane (EUAVSEC-South Sudan) misijos vadovo skyrimo

text:
24.8.2012

               LT

               Europos Sąjungos oficialusis leidinys

               L 229/25

         POLITINIO IR SAUGUMO KOMITETO SPRENDIMAS EUAVSEC-SOUTH SUDAN/1/2012
   2012 m. rugpjūčio 10 d.
   dėl Europos Sąjungos aviacijos saugumo BSGP misijos Pietų Sudane (EUAVSEC-South Sudan) misijos vadovo skyrimo
   (2012/487/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2012 m. birželio 18 d. Tarybos sprendimą 2012/312/BUSP dėl Europos Sąjungos aviacijos saugumo BSGP misijos Pietų Sudane (1), ypač į jo 9 straipsnio 1 dalį,
   kadangi:

               (1)

               Sprendimo 2012/312/BUSP 9 straipsnio 1 dalimi Taryba įgaliojo Politinį ir saugumo komitetą pagal Sutarties 38 straipsnį priimti atitinkamus sprendimus EUAVSEC-South Sudan politinės kontrolės ir strateginio vadovavimo jai tikslais, įskaitant sprendimą dėl misijos vadovo skyrimo;

               (2)

               Sąjungos vyriausiasis įgaliotinis užsienio reikalams ir saugumo politikai pasiūlė EUAVSEC-South Sudan misijos vadovu iki 2014 m. sausio 18 d. skirti Lasse ROSENKRANDS CHRISTENSEN,

         PRIĖMĖ ŠĮ SPRENDIMĄ:
   1 straipsnis
   Lasse ROSENKRANDS CHRISTENSEN skiriamas Europos Sąjungos aviacijos saugumo BSGP misijos Pietų Sudane (EUAVSEC-South Sudan) vadovu iki 2014 m. sausio 18 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. rugpjūčio 10 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 158, 2012 6 19, p. 17.


title: 2014 m. spalio 9 d. Tarybos sprendimas (ES) 2015/733 dėl Europos bendrijos bei jos valstybių narių ir Pietų Afrikos Respublikos prekybos, plėtros ir bendradarbiavimo susitarimo papildomo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos bei jos valstybių narių vardu ir laikino taikymo

text:
8.5.2015

               LT

               Europos Sąjungos oficialusis leidinys

               L 117/1

         TARYBOS SPRENDIMAS (ES) 2015/733
   2014 m. spalio 9 d.
   dėl Europos bendrijos bei jos valstybių narių ir Pietų Afrikos Respublikos prekybos, plėtros ir bendradarbiavimo susitarimo papildomo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos bei jos valstybių narių vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 5 dalimi,
   atsižvelgdama į Kroatijos stojimo aktą, ypač į jo 6 straipsnio 2 dalies antrą pastraipą,
   atsižvelgdama į Europos Komisijos pasiūlymą,
   kadangi:

               (1)

               2012 m. rugsėjo 24 d. Taryba įgaliojo Komisiją Sąjungos bei jos valstybių narių ir Kroatijos Respublikos vardu pradėti derybas su Pietų Afrikos Respublika dėl Europos bendrijos bei jos valstybių narių ir Pietų Afrikos Respublikos prekybos, plėtros ir bendradarbiavimo susitarimo papildomo protokolo (1), kuriuo atsižvelgiama į Kroatijos Respublikos įstojimą į Europos Sąjungą (toliau – Protokolas), sudarymo;

               (2)

               2014 m. gegužės 19 d. šios derybos sėkmingai baigtos;

               (3)

               Protokolas turėtų būti pasirašytas Sąjungos bei jos valstybių narių vardu su sąlyga, kad jis bus sudarytas vėliau;

               (4)

               Protokolas turėtų būti laikinai taikomas,

         PRIĖMĖ ŠĮ SPRENDIMĄ:
   1 straipsnis
   Sąjungos ir jos valstybių narių vardu įgaliojama pasirašyti Europos bendrijos bei jos valstybių narių ir Pietų Afrikos Respublikos prekybos, plėtros ir bendradarbiavimo susitarimo papildomą protokolą, kuriuo atsižvelgiama į Kroatijos Respublikos įstojimą į Europos Sąjungą, su sąlyga, kad Protokolas bus sudarytas.
   Protokolo tekstas pridedamas prie šio sprendimo.
   2 straipsnis
   Tarybos pirmininkas paskiria asmenį (-is), įgaliotą (-us) Sąjungos bei jos valstybių narių vardu pasirašyti Protokolą.
   3 straipsnis
   Protokolas laikinai taikomas pagal jo 6 straipsnio 3 dalį.
   Tarybos pirmininkas yra įgaliojamas paskirti asmenį, įgaliotą pateikti Protokolo 6 straipsnio 3 dalyje nurodytą pranešimą.
   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. spalio 9 d.

            Tarybos vardu

            Pirmininkas

         A. ALFANO

      (1)  Susitarimo tekstas paskelbtas OL L 311, 1999 12 4, p. 3.